Gandia inverteix més de 175.000 euros en la millora del carrer Canonge Manjón
27 març 2024

## Gandia inverteix més de 175.000 euros en la millora del carrer Canonge Manjón27 març 2024Última actualització: 27 març 2024

![](../gestion/img/4090e2b7b9062754c114d541bb88fed22978348866f21f15fb88ab1557522638.png)  
  

Dins del **Pla d'Humanització de Places i Carrers**, l'Ajuntament de Gandia iniciarà dimarts que ve les obres previstes al carrer Canonge Manjón, al tram comprés entre els carrers Magistrat Català i l'avinguda del Grau. El pressupost de la intervenció és de **175.163 €** i el termini d'execució serà aproximadament tres mesos i mig.  
  
L'actuació té com a objectiu la reurbanització del vial de manera que s'amplie la plataforma de vianants en compliment de la normativa d'accessibilitat vigent. A més, es contempla la instal·lació de mobiliari urbà així com la renovació de les canalitzacions d'enllumenat. També, i en la línia d'actuacions anteriors, es procedirà a la renovació de la xarxa d'aigua potable per garantir-ne l'òptim funcionament.  
  
El regidor delegat de Serveis Bàsics, Jesús Naveiro, ha mostrat la seua satisfacció per la marxa del Pla d'Humanització de Places i Carrers. _"A poc a poc anem trasnformant la via pública. Estem aconseguint millorar la confortabilitat, l'accessibilitat i la seguretat dels vianants als carrers de la ciutat"._ A més, ha recordat que, des de començament d'any, s'ha actuat als carrers Navegant i Juan de Juanes, així com a l'accés al col·legi Escolàpies pel carrer Ferrocarril d'Alcoi. Aquestes tres actuacions han suposat una inversió al voltant dels 350.000 euros.

[Twittear](https://twitter.com/share)